cyanic-selkie/wikianc huggingface dataset:
Apollon Dasjkov
Bare fire år gammel ble han innrullert i et artilleriregiment. Allerede da han var barn fikk han rang som korporal, senere kadett og i 1772 ble han sekondløytnant. I 1771 deltok Dasjkov i en marsj fra Taganrog festning til Enikale festning på Krimhalvøya, og i 1772 og 1774 – i marsjer mot krimtatarene. I en årrekke tjenestegjorde Dasjkov på Krim som kaptein. I 1786 ble han oberstløytnant og innrullert i infanteriet. To år senere ble han overført til Kyiv grenaderregiment, som deltok i den andre russisk-tyrkiske krig. Etter denne krigen deltok han i krig mot Polen og ble han utnevnt til oberst 2. september 1793. Han fikk kommandoen over Kyiv grenaderregiment. For fortjenester i den polske krigen ble Dasjkov tildelt Sankt Vladimirs orden. Etter den polske krigen var Dasjkov sjef for flere forskjellige regimenter, og tok avskjed som general i infanteriet.
8. oktober 1802 ble Dasjkov ansatt som generalguvernør av Taganrog etter ordre av keiser Alexander I av Russland, der han bygget om festningen: Det ble bygget flere forskjellige bygninger, kaserner for offiserer og annet. I tillegg bidro Dasjkov til forbedring av utstyr for byens brannkorps. I 1806–1808 var han medlem av Senatet.
Catalantall
Catalantallene er en følge av naturlige tall som ofte forekommer i telleproblemer i kombinatorikk. For n ≥ 0, betegnes det n-te catalantallet Cn, og er gitt ved formelen
De første catalantallene er
Catalantallene er oppkalt etter den belgiske matematikeren Eugène Charles Catalan. Begrepet «catalantall» (Catalan numbers) ble første gang kjent brukt i 1938 av den skotske matematikeren Eric Temple Bell.
Egenskaper
Catalantallene vokser asymptotisk som
Tallene tilfredsstiller den rekursive formelen som forklarer hvorfor Cn så ofte dukker opp som svaret på kombinatoriske telleproblemer.
Den genererende funksjonen er
Anvendelser i kombinatorikk
(())  ()   ()   ()
Hwang Youn-joo
Hwang Youn-joo (født 13. august 1986) er en sørkoreansk volleyballspiller. Hun representerte landet sitt under Sommer-OL 2012 i London, der laget hennes ble nummer 4.
Kattøya
Kattøya er en øy innerst i Eidangerfjorden i Porsgrunn kommune i Telemark. Øya ligger rett utafor den populære bade- og campingplassen Olavsberget.
Kristina Sabasteanski
Kristina Sabasteanski-Viljanen (født 1. april 1969 i Pittsfield) er en amerikansk tidligere skiskytter.
Kattøya
Kattøya har siden 2002 vært i statlig eie og inngår nå i Skjærgårdsparken Telemark. Øya er tett bevokst med skog, er kupert og flere steder stuper fjellet bratt i sjøen. Porsgrunn kommune anla våren 2007, med tilskudd fra Miljøverndepartementet, en gangbrygge mellom badeplassen og øya.
Kristina Sabasteanski
Hun representerte USA under Vinter-OL 1998 og 2002. Under åpningsseremonien i 2002 var hun en av åtte amerikanske utøvere som bar flagget for World Trade Center.
Etter en karriere som skiskytter og i det amerikanske forsvaret har hun tatt høyere utdannelse, og hun har arbeidet som professor og med særlig fokus på å hjelpe krigsveteraner i helserelaterte spørsmål.
Øksefisk
Øksefisk (Carnegiella marthae) er en art i gruppen øksefisker. Det er en liten ferskvannsfisk som finnes i rolige bekker og dammer i Orinoco i Venezuela og elva Negro i Brasil.
Den har en konveks kropp med svært dyp ventral profil. Den har vingeaktige brystfinner som ofte strekker seg halve kroppens lengde. Fargen er vanligvis sølv med svarte flekker og striper. En stripe som vanligvis er i gull, strekker seg vannrett fra gjellelokket til haleroten. Den blir opptil 2,8 cm lang SL.
Yang Hyo-jin
Yang Hyo-jin (født 14. desember 1989) er en sørkoreansk volleyballspiller. Hun representerte landet sitt under Sommer-OL 2012 i London, der laget hennes ble nummer 4.
Terje Skonseng Naudeer
Terje Skonseng Naudeer (født 30. mai 1973) er en norsk skuespiller og teaterregissør fra Rana.
Han har medvirket i både reklamer, TV-serier, filmer og teateroppsetninger. Av produksjoner han har vært med på, kan nevnes; TV-seriene Fox Grønland (TV2, 2001), Eva og Adam (NRK, 2007) og NRKs serie Himmelblå. Han er også med i Varg Veum-filmen Tornerose som hadde premiere i januar 2008.
Han spilte og var regiassistent i ”Brotsverk og straff” på Det norske teatret, hvor han også assisterte Stein Winge på Richard II.
Han har vært instruktør for Oslo katedralskoles teatergruppe Kattateateret i 2006, med forestillingen Fryktens sirkus presenterer ”Det var en gang...?” av Bertolt Brecht.
Star Wars Jedi Knight II: Jedi Outcast
Jedi Knight 2: Jedi Outcast er et førstepersonsskytespill. I spillet styrer spilleren Kyle Katarn, en pensjonert jedi som har sverget på å aldri bruke Kraften etter hans ulykke i Star Wars: Dark Forces og Star Wars Jedi Knight: Dark Forces II. Kyle jobber sammen med Jan Ors, hans partner. Etter hvert møter Kyle på Sithen Desann, som kidnapper Jan, og han drar til Valley of the Jedi for å få tilbake kraften, for å kunne redde Jan. I spillet finnes mange av karakterene fra Star Wars Episode VI: Jediridderen vender tilbake, som Luke Skywalker og Lando Calrissian.
Christelle Gros
Christelle Gros  (født 19. mai 1975) er en fransk tidligere skiskytter.
Hun representerte Frankrike under Vinter-OL 1998, i tillegg til seks verdensmesterskap. Under VM i skiskyting 1999 tok hun bronse som en del av det franske stafettlaget.
Fakta og følelser
Fakta og følelser er et musikkalbum med Skrujern, utgitt i 2004.
Stå på, Smokey
Stå på, Smokey (eng. Double Nickels) er en amerikansk actionkomedie fra 1977 som ble regissert og produsert av Jack Vacek.
Stephan Harbarth
Stephan Harbarth (født 19. desember 1971 i Heidelberg) er en tysk jurist. Harbarth ble 15. mai 2020 valgt som ny president i Tysklands forfatningsdomstol. Han hadde da fra november 2018 vært visepresident i forfatningsdomstolen og leder av domstolens første senat. Harbarth var tidligere advokat og (æres)professor ved Ruprecht-Karls-Universität Heidelberg, medlem av styret i CDU og fra 2009 medlem av Forbundsdagen.
Uruguays kvinnelandslag i strandhåndball
Uruguays kvinnelandslag i strandhåndball representerer Uruguay i internasjonale konkurranser i strandhåndball. Sporten er underlagt Federación Uruguaya de Handball, som er Uruguays nasjonale håndballforbund.
VM i beachhåndball
Uruguay kvalifiserte seg ikke til VM i beachhåndball 2004, men deltok ved VM 2006 i Rio de Janeiro i Brasil, der de kom på 9.-plass.
Ved VM 2008 kom de på 7.-plass, etter at de vant den siste kampen om 7.-plassen 2-1 over Serbia. De ble ikke kvalifisert til VM i beachhåndball 2010.
Ved VM i beachhåndball 2012 i Muskat i Oman vant de tre av sine fem kamper i det innledende gruppespillet, og gikk videre til hovedrunden, som ett av seks lag. I gruppespillet i hovedrunden vant de kun én av sine seks kamper, og måtte dermed spille plasseringskamp om 5.-plassen. Denne kampen tapte de 0-2 for Kroatia, og endte dermed på 6.-plass i VM 2012.
Lat som ingenting
Lat som ingenting er et musikkalbum med Skrujern, utgitt i 2008.
Uruguays kvinnelandslag i strandhåndball
Panamerikamesterskapet i beachhåndball
Det uruguayanske kvinnelaget nådde finalen ved Panamerikamesterskapet i beachhåndball 2004, der de møtte Brasil. Uruguay vant finalen 2-0, og vant mesterskapet.
De nådde også finalen ved panamerikamesterskapet i 2008 og 2012, og møtte igjen Brasil i finalen disse to mesterskapene. Brasil vant imidlertid finalen disse to årene, så Uruguay kom på 2.-plass i 2008 og 2012.
World Games
Uruguay deltok første gang ved World Games 2013. Der kom de på tredjeplass av fire lag i sin gruppe i gruppespillet, og nådde ikke finalespillet. I plasseringskampen om femteplassen slo de til slutt Colombia 2-0, og kom dermed på 5.-plass.
Eldar Nilsen
Eldar Nilsen (født 21. desember 1957) er en norsk dirigent. Han var dirigent for Gardemusikken inntil han gikk av desember 2017 og har den militære graden major.
Han er utdannet ved Norges musikkhøgskole: Kandidateksamen i hovedinstrument trompet og pedagogikk i 1983 og diplomeksamen i orkesterledelse i 1985 med professor Arvid Fladmoe. Masterclass med Jorma Panula og Aldo Ceccato. Han har dirigert de fleste av Norges profesjonelle symfoniorkestre og har i perioder vært dirigent og musikalsk leder ved Forsvarets profesjonelle musikkorps. Han har også dirigert operaproduksjoner for Den Norske Opera. Han var musikalsk leder for RingsakerOperaen fra 1989 til 2008 og musikalsk ansvarlig for Peer Gynt-stemnet 1993- 2006.
Jelle Vanendert
Jelle Vanendert (født 19. februar 1985 i Neerpelt) er en profesjonell belgisk landeveissyklist.
Jelle Vanendert begynte sin karriere i 2004 i det belgiske sykkellaget Jartazi Granville. I 2005 og 2006 syklet han for kontinentallaget Bodysol-Win for Life-Jong Vlaanderen, før han i 2007 fikk en proffkontrakt med Chocolade Jacques-Topsport Vlaanderen etter en femteplass i U23-landeveisrittet under VM i landeveissykling 2006.
Han kom på sjetteplass i La Flèche Wallonne 2011, som ble vunnet av hans lagkamerat Philippe Gilbert. Under 12. etappe av Tour de France 2011 rykket han sammen med Samuel Sánchez opp det siste fjellet. Vanendert klarte ikke å henge med helt opp, men ble nr 2 på etappen. To dager senere vant han 14. etappe til Plateau de Beille foran samme mann.
Tanja Morel
Tanja Morel (født 14. oktober 1975) er en sveitsisk skeletonkjører.
Hun representerte Sveits under Vinter-OL 2006 i Torino, hvor hun ble nummer 7.
York County (Nebraska)
York County er et fylke i den amerikanske delstaten Nebraska.
Shenzhupai
Shenzhupai (kinesisk: 神主牌, pinyin: Shénzhǔpái, jyutping: 	san4 zyu2 paai4) eller på norsk åndetavle, minnetavle eller anetavle, er en skrifttavle som benyttes for å markere setet til en guddom eller en avdød forfader. Den har sitt utspring i tradisjonell kinesisk kultur, men er til en viss grad også utbredt i flere østasiatiske land i den grad forfedrekult praktiseres der. Det gjelder for eksempel også i Vietnam, Japan og Korea.
Wheeler County (Nebraska)
Wheeler County er et fylke i den amerikanske delstaten Nebraska og fylkessete er Bartlett. Fylket befinner seg 637 meter over havet.
Shenzhupai
Åndetavler er gjenstand for tradisjonelle ritualer som fore eksempel røkelsesbrenning eller mat- og drikkeoffer, og kan påtreffes i forfedretempler, helligdommer og husaltere over hele Kina. Også utvendig, gjerne ved inngangsport og kjøkkeninngang, kan man se de karakteristiske tavlene.
Åndetavler har i daoismen ikke bare betydning som rene ihukommelsestavler, men representerer også guddommen eller forfaderen, som på en måte iboende tilstedeværende. Dermed blir de også gjenstand for kult. Den kinesiske daoistiske kult har på grunn av kulturell og religiøs påvirkning også noen fellestrekk med buddhistisk religion.
De kinesiske guder som markeres og dyrkes på denne måten er fortrinnsvis kjøkkenguden, portguden, jordguden, Tianguan (en stjerneguddom) og gudene for de fire himmelretninger. Deres åndetavler er da gjerne plassert deretter, som for eksempel ved inngangsporten til hjemmet eller i eller ved kjøkkenet. Forfedreåndene er slike som man finner naturlig å minnes innen konfucianismen og tradisjonell kinesisk religion.
Darold Williamson
Darold Williamson (født 19. februar 1983) er en amerikansk friidrettsutøver (sprinter).
I 2002 ble Williamson juniorverdensmester på 400 meter. Under OL 2004 var han med på det amerikanske laget som vant stafetten på 4 × 400 meter. I VM 2005 var han igjen med å ta stafettgull. Individuelt ble han nummer sju i finalen på 400 meter.
Klausbernd Vollmar
Klausbernd Vollmar (* 22. November 1946 i Remscheid, Tyskland) er en tysk forfatter og psykolog som arbeider med tolkning av symboler i drømmer, kunst og reklame.
Liv
Vollmar studerte på Ruhr-Universität Bochum og McGill University i Montreal. Etter sin eksamen fikk ble han tildelt et forskningsstipendium fra Canada Council. Han arbeidet som kulturredaktør for Montreal Nyheter og var rådgivende regissør ved det internasjonale teateret i Montréal. Før dette arbeidet han som lektor ved Goethe-instituttet i Finland.
I studietiden var han en elev av Baronesse Olga von Ungern-Sternberg (som var en direkte elev av C.G. Jung) og sjamanen Black Horse Chavers (Institut Dies, Utrecht). Etter et lengre opphold ved Findhorn Foundation i Skottland på åttitallet, hvor han blant annet av Findhorn Foundation fikk i oppdrag å bygge opp og lede Findhornforlaget, har han bodd på den engelske østkysten, holder kurs for smågrupper i kreativ omgang med drømmer, personlighetsutvikling und bevisst utvikling av det kreative potensialet. Vollmar lever i Cley next the Sea/Norfolk og Köln i Tyskland.
Drømmer og symboler
Han mener at en meningsfylt og virkningsfull avgjørelses- og forståelsesprosess er å betrakte som en ossilasjon mellom den kvinnelige (intuisjon, syntese) og den mannlige (logikk, analyse, arketype) siden i oss. Han har utgitt mange bøker som beskriver denne prosessen. I tillegg kommer et intensivt arbeide med kreative prosesser hvor han spesielt bruker klientenes drømmer for å førdre utviklingen, nye ideer og problemløsninger.
Vollmar skriver fagbøker og holder foredrag hovedsakelig til tema drømmer og symboler, spesielt den symbolske betydelsen av farger. I løpet av nittitallet dannet han i Tyskland drømmetolkningsgrupper hvor man tilbød personlig og aktiv telefonisk drømmetolkning og utdannelse av drømmeterapeuter. Sener oppstod Traumonline med eget software, med et stort spektrum av tilbud for den enkelte drømmer som søker hjelp via nettet til å forstå sine drømmer. Hovedvekten ved dette arbeidet danner tanken at drømmene byr på et enormt kreativitetspotensial som det er om å gjøre at drømmeren kan omsette og benytte i fremtiden.
Siden 2007 arbeider Vollmar forsterket med symbolenes historie og fargenes virkning. Han går ut i fra tankene til Bauhauslærerne Vasilij Kandinskij, Paul Klee og Johannes Itten, som han har videreutviklet. I intervjuer i Süddeutsche Zeitung og andre tyske aviser og tidsskrifter var det temaer som motefarger og hvordan vi kan understreke vår personlighet med de rette farger som stod i forgrunnen. Vollmar fremhever spesielt i sine publikasjoner hvordan vi virker gjennom fargene på vårt klesvalg og hva man kan bevirke med dette og hvordan fargevalget i våre hjemlige omgivelser og på arbeidsplassen igjen påvirker oss. 2008 utgav Vollmar det første tyske leksikonet med alle uttrykk i fargenes verden „Die faszinierende Welt der Farben – Ein Glossar von A – Z“ (ars momentum Kunstverlag, ISBN 978-3-938193-41-9).
Shūji Tsurumi
Shuji Tsurumi (født 29. januar 1938), japansk turner som deltok i de olympiske leker 1960 i Roma og 1964 i Tokyo.
Tsurumi ble olympisk mester i turn under sommer-OL 1960 i Roma. Han var med på det japanske laget som vant lagkonkurransen i mangekamp foran Sovjetunionen og Italia. Han kom på tredjeplass i bøylehest bak de begge gullmedaljevinnerne Boris Tsjaklin fra Sovjetunionen og finske Eugen Ekman som kom på delt førsteplass.
Fire år senere, under Sommer-OL 1964 i Tokyo vant han sin andre olympiske gullmedalje også denne i lagkonkurransen i tillegg vant han tre sølvmedajer, i mangekamp, bøylehest og i skranke.
Han ble verdensmester i turn i lagkonkurransen i mangekamp 1966 i Dortmund.
Kim Hee-jin
Kim Hee-jin (født 29. april 1991) er en sørkoreansk volleyballspiller. Hun representerte landet sitt under Sommer-OL 2012 i London, der laget hennes ble nummer 4.
Para-EM i friidrett 2021 – Høydehopp menn
Høydehopp for menn under Para-EM i friidrett 2021 i Bydgoszcz ble arrangert fra 3. juni 2021.
Torstein Mørseth
Torstein Olaussen Mørseth (født 4. januar 1879 i Hegra i Nord-Trøndelag, død 26. mai 1960) var en norsk gårdbruker og politiker (V).
Han var sønn av gårdbruker Olaus Trulsen Mørseth og Lisbet Johnsdatter Kleven. Torstein Mørseth gikk folkehøyskole i Hegra 1895–1897 og landbruksskole på Mære i 1900. Han giftet seg i 1902 med Anna Johansdatter Arnstad fra Stjørdal og overtok i 1904 slektsgården Nordre Mørset i Hegra.
Mørseth var medlem av Hegra herredsstyre 1911–1937 og ordfører 1923–1937. Han var formann i styret for landbruksskolene i Nord-Trøndelag 1937–1941 og 1945–1950 og medlem av tilsynsnemnden for Meråker- og Nordlandsbanen.
Norgesmesterskapet i trial
Norgesmesterskapet i trial har blitt arrangert siden 1964.
Fiskevernsone
Fiskevernsone er et havområde der det gjelder et annet regime for styring og kontroll enn det ville gjort om området var regnet som en økonomisk sone etter Havrettstraktaten. Fiskevernsonen ved Svalbard er et eksempel på en slik sone, som ligger rundt Svalbard.
Vår korrupte hovedstad
Vår korrupte hovedstad er en bok fra 2011 av Erling Folkvord som omhandler korrupsjon i Oslo. Boken er publisert på Spartacus forlag.
Ye Yonglie
Ye Yonglie (kinesisk: 叶永烈, pinyin: Yè Yǒngliè; født 30. august 1940 i Wenzhou i Kina, død 15. mai 2020 i Shanghai ) var en kinesisk science fiction-forfatter og biograf.
Samiske geografiske navn i Røyrvik
Samiske geografiske navn i Røyrvik (knr 1739) angir stedsnavn i Røyrvik kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare sørsamisk er tatt med i denne oversikten for Røyrvik kommune.
Nicole Keddie
Nicole "Nikki" Keddie (født 6. juli 1974) er en canadisk tidligere skiskytter.
Hun representerte Canada under Vinter-OL 1998.
En utmerkelse er oppkalt etter henne, Nikki Keddie Trophy. Denne deles ut til unge skiskyttertalenter i Canada.
Svetlana Trunova
Svetlana Trunova (født 7. juni 1983) er en russisk skeletonkjører.
SMO
Stainless molybden steel (SMO) er et sjøvannsbestandig, super-austenittisk stål. Det brukes mye til rørsystemer til plattformer. To vanlige betegnelser på denne kvaliteten er 254 SMO og 654 SMO. Innholdet av krom er 19-25 %, nikkel 15-25 % og molybden 4-7 %. Karboninnholdet er lavt, ca 0,03 %.
Svetlana Trunova
Hun representerte Russland under Vinter-OL 2006 i Torino, hvor hun ble nummer 11.
Hildesheimerdomen
Hildesheimerdomen er en kirke i byen Hildesheim i den tyske delstaten Niedersachsen. Den er katedralkirke i bispedømmet Hildesheim. Den første katedralbygningen på dette stedet ble påbegynt allerede i 872. Dagens bygning og kunst er sammen med Michaelkirken på UNESCOs liste over verdens kulturarv fra 1985.
Bygging
Hildesheimerdomen St. Maria ble bygd 872 av biskop Altfrid og ombygd og utvidet mellom 11. og 14. århundre. Alle etterfølgende bygninger ble reist på samme fundament. Den omkringliggende bispegård viser tydelig strukturen til katedralfestningen av Bernward av Hildesheim.
Ødeleggelser under andre verdenskrigen
Under den andre verdenskrig ble katedralen nesten fullstendig ødelagt. Det skjedde i et bombardement 22. mars 1945. Grunnsten for gjenreisingen ble lagt 16. juli 1950, og kirken ble nyinnviet 27. mars 1960. Gjenreisingen er utført i antatt romansk stil; det er sett bort fra senere faser i barokk. Med henblikk på bispedømmets 1200-årsjubileum i 2015 planlegges ytterlige renoveringer og ombygginger.
Den tusenårige rosebusk
Kirkebygningen er kjent for den såkalte tusenårige rosebusk som vokser på ytterveggen til apsis, innenfor korsgangen. Nøyaktig alder kan ikke måles. Men det finnes bevis gjennom minst 400 år. Busken skal være verdens eldste kjente rose.
Legenden nevner år 815. På den tiden skal keiseren Ludwig den fromme ha få lest en messe i forbindelse med at han var på jakt midt i skogen. Han hadde med et relikviar, og hengte det opp på en villrosekvist. Etter messen kunne han ikke få relikviaret løs. Dette så keiseren som et tegn på at han skulle grunnlegge et bispedømme der, ikke i Elze som opprinnelig planlagt. Bispedømmet skulle vies til Guds mor Maria, som rosen er et symbol for.
Fiskernes Venstre
Fiskernes Venstre var et politisk parti som stilte til valg i landkretsene i Vest-Agder ved stortingsvalget 1936. Partiet fikk 0,9 % av stemmene der, og ble dermed ikke representert på Stortinget.
Anton Heida
Anton Heida (født oktober 1878, død ukjent) var en amerikansk turner som deltok under OL 1904 i St. Louis.
Heida ble olympisk mester hele fem ganger under OL 1904. Individuelt vant han svingstang, hopp, bøylehest og kombinasjonen. Han var også med på laget til Philadelphia Turngemeinde som vant mangekampen. I skranke kom han på andreplass bak landsmannen George Eyser.
Adair County (Missouri)
Adair County er et fylke i den amerikanske delstaten Missouri.
Navn
Fylket er oppkalt etter general og guvernør i Kentucky John Adair.
Ragnhild Mowinckel
Ragnhild Mowinckel (født 12. september 1992 ) er en norsk alpinist som representerer Sportsklubben Rival. Hun er tre ganger juniorverdensmester, og har to OL-sølv, to VM-bronser og ni norske mesterskap i alpint som senior.
Karriere
I 2012 ble hun juniorverdensmester i både storslalåm og superkombinasjonen i Roccaraso, Italia. «Dette er en gledens dag for norsk alpinsport og betyr enormt», sa Claus Ryste, alpintsjef i Norges Skiforbund, etter rennet. Hun debuterte i verdenscupen 3. januar 2012 i Zagreb, og fikk som juniorverdensmester delta i verdenscupfinalen i Schladming, Østerrike.
Året etter deltok hun i junior-VM i alpint 2013 i Quebec, og fikk der gull i kombinasjonen og sølv i storslalåm, bak Lisa-Maria Zeller fra Østerrike.
Hun fikk sin første pallplassering i verdenscupen da hun kom på tredjeplass i super-G i Val-d’Isère 16. desember 2017.
Hun vant sin første verdenscupseier 9. mars 2018, da hun vant storslalåmrennet i Ofterschwang i Tyskland.
Hun tok bronse i kombinasjonen under VM i alpint 2019 i Åre.
Hun falt under utfortrening i Soldeu i mars 2019 slik at korsbåndet i høyre kne røk, og hun fikk en ny kneskade under trening i Bjorli i november 2019 og gikk glipp av sesongen 2019/20.
Privat
Hun er siden april 2023 forlovet med Mathias Tangenes.
1225
Fødsler
Thomas Aquinas, katolsk filosof og teolog
Sukkerbiten (Oslo)
Snelda ble blant annet benyttet av Politiets beredskapstropp som øvelseslokaler. Før dette og senketunnelarbeidet med Operatunnelen gjorde tuppen av Bjørvikautstikkeren til en øy, ble bygningen brukt av Oslo laste- og lossekontor. I perioden før dette igjen ble bygget benyttet av Oslo Havn KFs tekniske avdeling. Opprinnelig var bygget en del av Nyland Mekaniske Verksted og ble brukt av administrasjonen.
Det er fortsatt Oslo Havn KF som eier området og råder over bygget, og Sukkerbiten ble revet i mai 2010, i forbindelse med Bjørvikautbyggingene.
Hvert år fra 2015 arrangeres musikk- og familiefestivalen Oslo Fjord Fest på Sukkerbiten, og det er restaurantdrift der i sommerhalvåret. Fra Sukkerbiten går det gangbro til bebyggelsen på Sørenga, som del av Havnepromenaden.
Maciej Paterski
Maciej Paterski (født 12. september 1986 i Kalisz) er en profesjonell polsk landeveissyklist. Han sykler for polske CCC Polsat Polkowice.
Paterski ble i 2007 nummer to i U23-landeveisrittet i det polske mesterskapet. Han ble nummer 27 i U23-landeveisrittet under VM i landeveissykling 2007. I 2008 vant han en etappe i Giro delle Regioni. Han ble i det polske mesterskapet nummer tre i det individuelle U23-temporittet. Samme år ble han nummer 22 i Tour de l'Avenir. I 2009 syklet han Babygiroen, hvor han ble nummer 23. Dette sikret ham en kontrakt med det italienske laget Liquigas.
Store talls lov
«De store talls lov» er et begrep som beskriver det forhold at jo flere tilfeller man har av en hendelse jo nærmere vil man komme det forventede resultatet. Hvis man f.eks. kaster seks ganger med en terning kan man teoretisk forvente å få en sekser én gang, men i praksis vil det være litt tilfeldig om man får ingen, én eller flere seksere. Hvis man derimot kaster 100 ganger med terningen kan man være sikrere på at resultatet vil nærme seg at man får en sekser en sjettedel av gangene, og kaster man tusen ganger vil man ventelig komme enda nærmere en sjettedel seksere, osv.
Lee Sook-ja
Lee Sook-ja (født 17. juni 1980) er en sørkoreansk volleyballspiller. Hun representerte landet sitt under Sommer-OL 2012 i London, der laget hennes ble nummer 4.
Store talls lov
I statistikk sier store talls lov at gjennomsnittet av tilfeldige utvalg fra en populasjon sannsynligvis ligger i nærheten av gjennomsnittet av hele populasjonen.
I sannsynlighetsteori sier store talls lov at gjennomsnittet av en følge av stokastiske variabler med samme sannsynlighetsfordeling konvergerer mot deres felles forventningsverdi, når antall variabler går mot uendelig.
Den svake loven
Store talls svake lov sier at hvis X1, X2, X3, ... er en uendelig følge av uavhengige stokastiske variabler med samme forventningsverdi, så vil gjennomsnittet av de n første variablene konvergere mot μ når n går mot uendelig. Mer presist, for ethvert positivt tall ε er
Denne formuleringen krever ikke at men dette gjør beviset mye enklere. Nemlig, hvis man antar kan man bruke Tsjebysjevs ulikhet. Siden alle variablene er uavhengige og har lik varians, har man
Ved Tsjebysjevs ulikhet, får vi
Det følger at
Når n går mot uendelig, går dette uttrykket mot 1.
Kommunestyrevalg i Træna
Kommunestyrevalg i Træna er en oversikt over kommunestyrevalg og folkeavstemninger i Træna kommune, i Nordland fylke.
Kommunestyrevalg med partilister er blitt avholdt siden 1979. I 1947 og i perioden 1955−1975 var det direkte valg på personer, og velgerne leverte lister over foreslåtte medlemmer av kommunestyret. De som fikk flest stemmer ble kommunestyremedlemmer.
Margreta Påve Kristiansen
Margreta Påve Kristiansen (født 8. september 1946 i Hillesøy) er en samisk politiker som representerte Arbeiderpartiet på Sametinget i tre perioder fra 1993 til 2005.
Kristiansen er helsefagarbeider, bosatt i Tromsø. Hun har vært aktiv i fagforeningssammenheng, og var arbeidstakerrepresentant i Tromø kommune/administrasjonsutvalget fra 1988 til 1990. Fra 1985 til 1990 var hun plasstillitsvalgt, og i årene 1987 til 1988 hovedtillitsvalgt for Norsk Hjelpepleierforbund i Tromsø. Hun har også hatt verv som styremedlem i Troms AP.
Hun har vært medlem av Sametingets Kontrollkomiteen og i Sametingets møtelederskap.
I 2006 ble hun av Landbruks- og matdepartementet og Sametinget utpekt som nestleder i reindriftsstyre.
Salpinginae
Nebbiller (Salpinginae) er en underfamilie av biller som har den fremre delen av hodet trukket ut til en mer eller mindre lang snute. De kan minne sterkt om enkelte snutebiller, men kan skilles fra disse på at snuten er flat, ikke rund i tverrsnitt (som et andenebb), og at for-og mellomføttene har fem ledd, bakføttene fire. I motsetning til hos snutebillene er ingen av fotleddene tolappede. Nebbillene er skogsinsekter, de fleste av artene lever i morken ved eller under bark, der de er rovdyr som blant annet jakter på barkbiller. Mange billegrupper har blitt flyttet ut og inn av denne familien, slik den her er avgrenset omfatter den familiene Dacoderidae, Inopeplidae og Othniidae.
Utseende
Denne beskrivelsen passer på de nordiske artene, noen arter fra andre områder kan avvike ganske mye fra dette i utseende. Blant annet ligner artene i underfamilien Inopeplinae sterkt på kortvinger av underfamilien tannkortvinger (Oxytelinae). Små til middelsstore (1,4 – 15 mm) biller, glatte og blanke, kroppen med tydelig "midje" mellom dekkvingene og brystskjoldet. Oversiden er tydelig, spredt punktert, fargen som oftest mørk, gjerne med metallglans, noen deler ofte røde. Hodet er fremst trukket ut til en mer eller mindre tydelig, flat snute. I noen tilfeller kan denne være lenger enn resten av hodet pluss brystskjoldet til sammen. Kjevene (mandiblene) er fremoverrettede og ganske kraftige. Fasettøynene er små, runde og utstående. Antennene er 11-leddete, omtrent så lange som hodet og brystskjoldet til sammen, tykkere mot spissen, men vanligvis uten en klart avgrenset kølle. De er ikke knebøyde. Brystskjoldet (pronotum) er vanligvis omtrent så langt som bredt og mye smalere enn dekkvingene. Det har rundede sider og er bredest i den fremre halvdelen. På oversiden er det spredt, men tydelig punktert. Dekkvingene har markerte "skuldre" og er parallellsidige eller noe rundete på sidene. De har vanligvis tydelige punktrekker. Beina er slanke og middels lange, for- og mellomføttene er fire-leddete, bakføttene fem-leddete.
Levevis
Nebbillene kan finnes under steiner, blant rusk og rask på bakken, eller på blomster, men de fleste artene er knyttet til død ved. De lever i morken ved eller under barken på døde trær. Både larvene og de voksne billene er rovdyr. De lever særlig av barkbiller. De er derfor å regne som nyttedyr i skogbruket, selv om de sjelden er så tallrike at de utgjør noen stor trussel mot barkbillebestandene.
Systematisk inndeling
thumb|300px| Salpingus ruficollis
Christian Rubeck
Christian Rubeck (født 1980) er en norsk skuespiller.
Han er utdannet ved Drama Centre London.
Per Bjørn Lakselvnes
Per Bjørn Lakselvnes (født 25. august 1945 i Ullsfjord) er en samisk politiker som representerte Norske Samers Riksforbund på Sametinget fra 2001 til 2005.
Lakselvnes er gårdbruker, bosatt i Tromsø kommune.
Fra 1990 til 2000 var han medlem av Utviklingsstyret for Tromsø kommune. Han satt i Sametingets møtelederskap.
Øvrebø
Øvrebø er en tidligere norsk kommune. Fra 1837 bestod Øvrebø formannskapsdistrikt av Øvrebø, Hægeland og Vennesla. I 1865 ble Vennesla kommune skilt ut og den gjenværende delen fikk navnet Øvrebø og Hægeland kommune. I 1896 ble det ny deling, og både Øvrebø og Hægeland ble egne kommuner.
I 1964 ble det meste av Øvrebø kommune slått sammen med Hægeland og Vennesla til Vennesla kommune. En mindre del av Øvrebø gikk inn i den nye Songdalen kommune.
Den såkalte «Øvrebø-skien» fra yngre bronsealder ble funnet dypt i ei myr på Mushom. Funnet ble gjort i mellomkrigsårene, og skien ble lenge regnet for å være det eldste funn av ski i Norge. Skien kan sees på Skimuseet i Holmenkollen, Oslo.
Kane (drikkekar)
Kane er brukt som betegnelse på et båtformet drikkekar med to hanker. Hankene er gjerne symetriske og kan være formet som dragehoder. Det forekommer også kaner der den ene hanken er formet som et hode og den andre som hale. Det kan være vanskelig å skille kaner fra kjenger og ølfugler, men disse har gjerne rundere eller mer oval korpus. Eldre kaner er skåret i tre, men i nyere tid er det også produsert kaner i keramikk.
I Norge ser det ut til at bruk av kaner på 1700- og 1800-tallet har vært avgrenset til Østlandet, særlig Telemark, men de har nok hatt en bredere utbredelse tidligere. I middelalderen har skipsformede bordkar vært brukt i store deler av Europa. Betegnelsen kane svaret til mellomhøytysk Kahn og hollandsk kaan som begge betyr båt. På engelsk og fransk ble de kalt nef som er avledet av det latinske navis. På tysk kalles de Schiffchen eller Nachen. Disse har vært brukt til forskjellige formål som drikkekar, vinbeholdere, matkar og lysholdere, og de minste har vært brukt til salt eller krydder. Av franske dikt fremgår det at slike kar har vært brukt som drikkekar på 1200-tallet. Båtformede drikkekar nevnes også i skriftlige, europeiske kilder på 1100-tallet, og disse var ofte forsynt med hjul.
Liu Yuan
Liu Yuan er navnet til flere personer:
MS «Aqua Mist»
MS «Aqua Mist», tidligere MS «Elax Mist», er en bløggebåt som ble bygget i 2020 ved Fitjar Mekaniske Verksted som byggenummer 45. Skipet ble overlevert til rederiet Elax AS, 22. januar 2020. Fartøyet brukes til å hente skadet fisk og bløgge den. MS «Aqua Mist» har en lengde på 26,2 meter og en bredde på 10,2 meter. Skipet har en lastekapasitet på rundt 150 tonn fisk. Det er utstyrt med en Cat C32 motor, som gir det en servicefart på rundt 8 knop.
I 2021 ble skipet solgt til Aquaship. Skipet fikk nytt navn, MS «Aqua Mist».
Eide og Omegn Fotballklubb
Eide og Omegn Fotballklubb (stiftet i 1993) er en norsk fotballklubb fra Eide i Møre og Romsdal, som spiller sine hjemmekamper på Eide kunstgressbane.
I 2020-sesongen holder A-laget til i 4. divisjon med Abdi Malin som trener, mens B-laget spiller 2016-sesongen i 6. divisjon. Klubben har også et damelag som spiller i 3. divisjon.
Historikk
Klubben ble stiftet i 1993 som en sammenslåing av Eide Idrettslag, Frode Idrettslag, samt Lyngstad og Omegn Idrettslag.
Maritimt patruljefly
Et maritimt patruljefly, også kjent ved den eldre betegnelse patruljebombefly og i nyere tid maritimt overvåkningsfly, er et fly konstruert for å kunne holde seg i luften over lange perioder over havet. Flyene benyttes oftest i dedikert patruljetjeneste, anti-overflatekrigføring, antiubåtkrigføring eller redningstjeneste.
Historie
Det første fly som ble brukt som patruljebombefly, ble fløyet av Royal Naval Air Service under første verdenskrig. De ble brukt primært til antiubåtpatruljer. I starten var det kun luftskip som var i stand til å holde seg flyvende i lengre perioder (opp til ti timers flytid) og medbringe en våpenlast av betydning. Man benyttet bombefly som Sopwith 1½ Strutter, som var et modifisert bombefly, men som hadde begrenset rekkevidde i forhold til luftskipene. Senere i krigen ble det utviklet fly spesielt til denne rollen. Det var typisk de store sjøflyene, slik som Short type 184 eller Felixstowe F.2.
Mange av de maritime patruljefly som ble brukt i andre verdenskrig var ombygde bombefly eller sivile passasjerfly, slik som Nazitysklands Focke-Wulf Fw 200. Dessuten gjorde de allierte utstrakt bruk av Consolidated B-24 Liberator under andre verdenskrig til å patruljerte områdene i Atlanterhavet mellom Island og Grønland, og til å angripe tyske ubåter. Spesielt konstruerte patruljefly ble også utviklet, slik som Storbritannias Short Sunderland og den amerikanske Consolidated PBY Catalina. Sistnevnte flytype ble også benyttet av Luftforsvaret fra 1942 til 1962.
Etter krigen ble patruljeflyenes rolle overtatt av ombygde passasjerfly som hadde bedre rekkevidde og ytelse enn de fleste bombefly fra andre verdenskrig. De nyeste bombefly med jetmotorer fra 1950-årene hadde ikke den samme utholdenhet eller mulighet for å fly så langsomt som de sivile passasjerfly fra samme periode, noe som var essensielt for antiubåtsoperasjoner. Den primære trussel mod USA fra 1960-årene og frem til 1980-årene var sovjetiske ubåter, noe man primært oppdaget med MAD-utstyr eller sonarbøyer, for deretter å kunne ta i bruk torpedoer eller synkeminer hvis det var nødvendig.
I dag er trusselen om storstilt ubåtkrig fjern og mange militære styrker kutter ned på antallet patruljefly. De patruljefly som stadig er i tjeneste blir primært brukt til å bekjempe smuglere og til å håndheve landenes eksklusive økonomiske soner.
Sensorer
Maritime patruljefly er typisk utrustet med et bredt utvalg av sensorer:
Et maritimt patruljefly består typisk av en besetning på 10–12 mann, slik at flyene vil være i stand til å operere opp til 12 timer av gangen.
Bevæpning
Et maritimt patruljefly kan være utrustet med forskjellige våpen som:
Pirjo Aalto
Pirjo Hannele Aalto (født Mattila 19. februar 1961) er en finsk tidligere skiskytter.
Hun representerte Finland under Vinter-OL 1994.
Ove Harry Johnsen
Ove Harry Johnsen (født 19. juni 1945 i Gratangen) er en samisk politiker som representerte Samenes valgforbund på Sametinget i to perioder fra 1997 til 2005.
Johnsen er maskinkjører, bosatt i Lavangen.
Erik Blomberg (kunsthistoriker)
Erik Axel Blomberg (født 17. august 1894 i Stockholm, død 8. april 1965) var en svensk forfatter, oversetter og kunsthistoriker, bror av overingeniøren ved LM Ericsson Hugo Blomberg (som sammen med Ralph Lysell og Gösta Thames designet Ericofonen eller "cobran").
Blomberg var kunstkritiker i Stockholms-Tidningen 1920-1926, i Stockholms Dagblad 1926-1927 og litteratur- og teaterkritiker i Social-Demokraten 1930-1939. Han oversatte også fransk, engelsk, amerikansk, tysk og kinesisk lyrikk.
Bibliografi
Norsk oversettelse: Vær ikke redd for mørket, for lyset hviler der. Vi ser jo ingen stjerner, der ikke mørket er.
Outi Kettunen
Outi Petra Maria Kettunen-Walter (født 8. mars 1978) er en finsk tidligere skiskytter.
Hun representerte Finland under Vinter-OL 2002.
I 2000 fikk Kettunen ett års utestengelse fra konkurranse etter å ha testet positivt ved dopingkontroll. Utestengelsen ble opprinnelig satt to år, men ble forkortet til ett år etter anke. Den positive dopingprøven skal ha skyldtes et kosttilskudd som inneholdt nandrolon. Kosttilskuddet ble lagt til listen over forbudte stoffer først etter at hun allerede hadde avgitt positive prøve. Kettunens dopingkarantene utløp i september 2001.
Kriminalasylet i Trondheim
Kriminalasylet i Trondheim er et tidligere fengsel som ble reist i området Skansen og Kalvskinnet i 1833. Det var tvangsarbeidsanstalt («slaveri») fra 1835 til 1877, «kriminalasyl», oppbevaringsanstalt for angivelig farlige, sinnslidende, for hele Norge fra 1894 til 1961, og vanlig fengsel fram til 1971. I 2003 overtok Justismuseet bygningen til sine utstillinger og kontorer.
Slaveriet i Trondheim
Kriminalasylet ble opprinnelig bygget som nytt slaveri i Trondheim. Bygningen ble oppført etter at det gamle slaveriet, som holdt til ved Skansevakten ved byens hovedport Skanseporten, ble revet. Det nye slaveriet ble oppført i 1833 som en del av Skansevakten militæranlegg etter arkitekt Ole Peter Riis Høeghs tegninger. Bygningen åpnet for bruk i 1835/37, og arkitekturen var preget av tidens tanker om fengselsarkitektur. Vakten var plassert i et ovalt rom én meter over resten av grunnplanet. I hver etasje lå fire rom mot hvert av husets hjørner. Disse ble brukt som fangenes sove- og oppholdsrom. Fangene ble her overvåket gjennom kikkehull i de buede veggen mot det ovale vaktrommet. I hvert fangerom var det montert et toalett, og kloakken ble ledet ut av bygget. Slavene gjorde ikke festningsarbeid, men ble leiet ut til arbeid i byen. Slaveriet ble nedlagt i 1877 og fra 1895 fungerte den som kriminalasyl.
Kriminalasylet
Bygningen var i bruk som kriminalsasyl i perioden 1895 til 1961, da de resterende innsatte ble overført til Reitgjerdet. De som var plassert her ble regnet som pasienter, men Kriminalasylet var først og fremst en oppbevaringsanstalt og ikke et sted de fikk behandling.
Eksempelvis satt den nazistiske justisministeren under andre verdenskrig, Sverre Riisnæs, her i tre måneder høsten 1947 under påvente av at det skulle bli ledig plass på Reitgjerdet da landssviksaken mot ham ble stanset, da han angivelig var psykisk syk. Han hevdet i ettertid at det var svært enkle forhold, blant annet måtte han sove i halm uten sengetøy.
I dag huser bygningen Justismuseet.
Ansatte
Kriminalasylet bestod i 1895 av bestyrer, prest og tre voktere. Frederik Waldemar Bødtker var asylets første bestyrer og samtidig lege. I tillegg ble det også hentet inn en prest som asylet delte med Tukthuset. Han skulle holde gudstjenestene eller andakt i asylet og føre overoppsyn med det som fantes av undervisning der. Senere fikk man også en overvokter som var bestyrerens nærmeste underordnede. Arbeidet med de syke ble utført av vokterne, som var pålagt å pleie, hjelpe og føre tilsyn med de innsatte i overensstemmelse instrukser fra lege og overvokter.
Ved århundreskriftet pusset man opp asylets andre etasje som tidligere var blitt brukt som lager, og kapasiteten økte fra 16 til 30 pasienter. Staben vokste fra tre til ti voktere og i tillegg ble det ansatt ei overkokke som skulle drive det nye kjøkkenet.
Kriminalasylets bestyrere
Frederik Waldemar Bødtker Hans Eduard Evensen Johan Scharffenberg Vikar for Hans E. Evensen. Johan Sofus Widerøe Karl Anton Andresen Egil Rian Nils Berner Johannessen Henry Anker Lundh
Karl Hansen
Karl Hansen er navnet til flere personer:
Atmospheres diskografi
Atmosphere (diskografi) er en liste over Atmosphere sine utgivelser.
Andrew County
Andrew County er et fylke i den amerikanske delstaten Missouri.
Ridning
Ridning er at man sitter på et dyr (for eksempel en hest eller okse) i bevegelse og forteller den hva den skal gjøre med hjelp av sjenkler, vektfordeling, stemme og hender. Ridning er både en fritidsbeskjeftigelse og en idrett.
Bryting under Middelhavslekene 1983
Bryting under Middelhavslekene 1983. Bryting var en av flere sporter under de niende middelhavslekene som ble arrangert i Casablanca i Marokko i perioden 3. til 17. september 1983. Det var niende gangen som bryting var med på programmet under Middelhavslekene. Det ble konkurrert i ti vektklasser i fristil og ti vektklasser i gresk-romersk stil, kun for menn. Tyrkia ble beste nasjon med ni gullmedaljer foran Jugoslavia med seks.
Folque (album)
Folque er debutalbumet til den norske folkemusikkgruppen Folque, utgitt i 1974. Albumet ble spilt inn i Rosenborg Studios fra 21. til 24. oktober. Albumet er produsert av Øystein Sunde. Gruppa spilte først inn en demo i kjelleren til Øystein Sunde, deretter tok Sunde tapen med seg til Phonogram, og plata ble gitt ut samme året.
DeeDee Trotter
De'Hashia Tonnek «DeeDee» Trotter (født 8. desember 1982 i California) er en amerikansk friidrettsutøver (sprinter).
Folque (album)
Folques debutalbum viser overgangen fra visegruppe til folkrockband. Selv om det var el-gitar på et par spor (Jørn Jensen, Trond Villa og Øystein Sunde), og gruppa fikk hjelp i studio av trommeslager Thor Andreassen, var det fortsatt et stykke fram. Noen av låtene er hentet fra Steeleye Span og Pentangle, men gruppa er på vei mot et eget repertoar bygd på norske ballader og felelåter.
DeeDee Trotter
Trotter deltok i VM 2003 i Paris der hun gikk til semifinalen. Under OL 2004 i Athen løp hun førsteetappen på det amerikanske stafettlaget som tok gull på 4 × 400 meter. Hun gikk også til finalen på 400 meter individuelt, og satte ny personlig rekord på 50,00. Det holdt til en femteplass, bare 11 hundredeler fra en medalje.
Folque (album)
«Reinlender» med Trond Villa som solist og med Trond Øverlands bassriff, skulle bli gruppas mest kjente låt – på repertoaret gjennom hele Folques levetid.
Albumet ble remastret og gjenutgitt av Pan Records i 1993.
DeeDee Trotter
I 2008 fikk hun en alvorlig kneskade som satte henne veldig mye tilbake.
Trotters personlige rekord på 400 meter er på 49,64 sekunder og er fra 2007.
Christopher Eubanks
Christopher Eubanks (født 5. mai 1996 i Atlanta) er en amerikansk profesjonell tennisspiller.
Han har spilt i hovedtablået i Grand Slam-turneringer ved fire anledninger, i Australian Open og US Open.
Yutaka Demachi
Yutaka Demachi (født 17. februar 1935), japansk volleyballspiller som deltok i de olympiske leker 1964 i Tokyo.
Demachi vant en olympisk bronsemedalje i volleyball under Sommer-OL 1964 i Tokyo. Han var med på det japanske laget som kom på tredjeplass i volleyballturneringen for menn bak Sovjetunionen og Tsjekkoslovakia. Det ble spilt en enkeltserie med ti lag. Japan vant sju og tapte to kamper i turneringen.
Louise Corcoran
Louise Corcoran (født 30. juli 1979) er en newzealandsk skeletonkjører.
Hun representerte New Zealand under Vinter-OL 2006 i Torino, hvor hun ble nummer 12.
Volkswagen Up!
Volkswagen Up! er en bybil, en del av Volkswagen Groups New Small Family (NSF) serie av modeller, lansert på 2011 Frankfurt Motor Show (IAA). Produksjonen av up! startet i desember 2011 ved Volkswagen Bratislava i Bratislava i Slovakia.
e-Up!
En helelektrisk versjon av up ble lansert i november 2013 og kostet ved lanseringen kr 182 700. Dette var også den første serieproduserte elbilen fra Volkswagen. Rekkevidden er av produsenten oppgitt til 160 km. E-up! var som en av de første utstyrt med en ny hurtigladeport CCS (Combined Charging System) som støtter både DC (hurtiglading) og AC (normallading).
Atchison County (Missouri)
Atchison County er et fylke i den amerikanske delstaten Missouri.
Liu Yuan (politiker)
Han er sønn av president Liu Shaoqi, den fremtredende kommunistleder og påtenkte etterfølger av Mao Zedong som senere ble utrensket under kulturrevolusjonen. Moren er Wang Guangmei. Han er fetter til Wang Guangying.
I 1985 ble han videborgermester av Zhengzhou i provinsen Henan. Han ble viseguvernør for Henan i 1988. Han var så lenge knyttet til Folkets væpnede politi, og gjorde deretter karriere i Folkets frigjøringshær.
I 2010 skrev Liu forordet til en venns bok med tittel Endring av vårt syn på kultur og historie, som tiltrakk seg oppmerksomhet for sin kritikk av tidligere partiledere, avvisning av utenlandske modeller og promovering av militære verdier.
Alaj
Alaj eller Alai er en fjellkjede i Sentral-Asia. Den strekker seg fra Tian Shan-fjellene i Kirgisistan vestover og inn i Tadsjikistan, og når opp i høyder på 5880 moh. Den må ikke forveksles med Altaj.
Fjellkjeden strekker seg over en lengde på 750 kilometer i en omtrentlig øst-vest retning. Sørhellingen av fjellene drenerer til elva Vakhsj, ei sideelv til Amu-Darja. Elvene på nordsiden av fjellkjeden er sideelver til Syr-Darja, og munner ut i Ferghanadalen.
Alajkjeden blir skilt fra Tian Shan-fjellene i nord av Ferganadalen med Syr-Darjas øvre løp og dennes tilløpselv Kara-Darja. I sør danner dalførene til Vakhsj og Kasjgar den naturlige grensen mot Transalaj-fjellene og Pamirmassivet. Kjedens vestligste utløpere ligger i Usbekistan, hvor byen Samarkand ligger. De østligste utløperne ligger mot Kinas territorium, hvor de ved Kashgar grenser mot Tarimbekkenet og Takla Makan-ørkenen.
Andre betydelige byer i Alaj er Dusjanbe og Osj.
Rachel Steer
Rachel Steer  (født 25. januar 1978) er en amerikansk tidligere skiskytter.
Hun representerte USA under Vinter-OL 2002 og 2006.
Seks personer søker en forfatter
Seks personer søker en forfatter (Sei personaggi in cerca d'autore) er et skuespill skrevet i 1921 av den italienske Luigi Pirandello (1867–1936). Det handler om en familie på seks som vil ha en teaterdirektør til å oppføre (og skrive) en oppsetning om faren og datterens nær-incestuøse forhold og foreldrenes skilsmisse, temaer som var usømmelige i 1921.